Асаблівую цікавасць уяўлялі абразы XVI-XIX стагоддзяў святога Мікалая менавіта з жыційнымі клеймамі. Падбор клейм сведчыць пра распасюджанасць таго ці іншага аспекту шанавання святога Мікалая ў розны час. Найбольш ранні з іх змяшчае 14 выразных жыційных сцэн, якія шчыльнай стужкай акружаюць буйны сярэднік з велічнай фігурай св. Мікалая ў рост — тып “Міколы Зарайскага”. У іконе св. Мікалая першай трэці XVII стагоддзя непасрэдна падкрэслена значнасць жыційных клейм: па памерах яны роўныя цэнтральнаму полю з паясной фігурай свяціцеля, а таксама выразна выдзелены на зялёным фоне поля кожны з васьмі сюжэтаў, які ўяўляе суцэльную карціну з развітой кампазіцыяй і выдатнай тэхнікай пісьма.